techiaith/cofnodycynulliad_en-cy huggingface dataset:
English: Thank you very much, Deputy Presiding Officer. Could I thank you for the opportunity to have this short debate this afternoon? I want to start my contribution by trying something that will underline the point that I want to make, and make that much more effectively than I can, perhaps, in a speech. I don't doubt that this will be perhaps the first time in any parliament in the world that Siri will contribute to the discussion, and will be quoted in the Record of Proceedings, perhaps, afterwards. So, we'll try this now. Hey, Siri, what is the National Assembly for Wales?
Welsh: Diolch yn fawr, Dirprwy Lywydd. A gaf i ddiolch am y cyfle i gyflwyno'r ddadl fer yma y prynhawn yma? Rydw i am gychwyn fy nghyfraniad drwy drïo rhywbeth a fydd, gobeithio, yn tanlinellu'r pwynt rydw i am ei gyfleu, ac efallai yn gwneud hynny'n llawer mwy effeithiol hefyd, efallai, nag y gallaf i mewn araith. Nid ydw i'n amau hefyd mai dyma a fydd, efallai, y tro cyntaf mewn unrhyw senedd yn y byd y bydd Siri yn cyfrannu i'r drafodaeth, ac yn cael ei dyfynnu, efallai, yng nghofnod y drafodaeth honno wedyn. Felly, mi drïwn ni hyn nawr. Hei, Siri, beth yw Cynulliad Cenedlaethol Cymru?
English: Well, evidently, Siri hasn't quite understood what I asked. I'll try another one. Hey, Siri, who is the First Minister of Wales?
Welsh: Wel, mae'n amlwg bod Siri ddim cweit wedi deall beth oeddwn i'n ei ofyn. Mi drïaf i gwestiwn arall. Hei, Siri, pwy yw Prif Weinidog Cymru?
English: It gives me great pleasure to announce, in accordance with Standing Order 26.75, that the Public Health (Wales) Act was given Royal Assent yesterday.
Welsh: Mae'n bleser gen i gyhoeddi, yn unol â Rheol Sefydlog 26.75, y rhoddwyd Cydsyniad Brenhinol i Ddeddf Iechyd y Cyhoedd (Cymru) ddoe.
English: The first item on our agenda is questions to the First Minister, and, the first question, David Rees.
Welsh: Yr eitem gyntaf ar ein hagenda ni, wedyn, yw'r cwestiynau i'r Prif Weinidog, a'r cwestiwn cyntaf, David Rees.
English: The Cabinet Secretary for Communities and Children has had discussions with the UK's prisons Minister regarding the proposed site for development of a new prison at Baglan, and Welsh Government officials are also having ongoing discussions with Ministry of Justice officials regarding the proposal.
Welsh: Mae Ysgrifennydd y Cabinet dros Gymunedau a Phlant wedi cael trafodaethau gyda Gweinidog carchardai y DU ynghylch y safle arfaethedig ar gyfer datblygu carchar newydd ym Maglan, ac mae swyddogion Llywodraeth Cymru hefyd yn cael trafodaethau parhaus gyda swyddogion y Weinyddiaeth Gyfiawnder ynghylch y cynnig.
English: Thank you for that answer, First Minister. As you know, the site that's been identified by the MOJ is within the ownership of the Welsh Government, and lies next door to a housing estate, a residential care home, a GP resource centre, with four surgeries in there, and other businesses on that industrial estate. It also lies within the enterprise zone, which was established when the threat to Tata was raised last year, with the intention being to grow and invest in businesses. Now, I don't believe that a prison would actually encourage that. For these businesses to grow, they actually want more space. They need larger units of 10,000 sq ft plus. I've met with local businesses and they want to grow, they want to stay, but if they see a prison coming, damaging their growth opportunities, they have told me they will leave Port Talbot and possibly even Wales. Will the Welsh Government reject any bid from the MOJ for that land, and instead invest in building these units, which can allow them to grow, and commit itself to that as it has done elsewhere in Wales?
Welsh: Diolch i chi am yr ateb yna, Prif Weinidog. Fel y gwyddoch, mae'r safle a nodwyd gan y Weinyddiaeth Gyfiawnder ym mherchnogaeth Llywodraeth Cymru, ac wedi ei leoli y drws nesaf i ystad o dai, cartref gofal preswyl, canolfan adnoddau meddyg teulu, â phedwar o feddygfeydd ynddi, a busnesau eraill ar yr ystad ddiwydiannol honno. Mae hefyd wedi ei leoli yn yr ardal fenter, a sefydlwyd pan godwyd y bygythiad i Tata y llynedd, gyda'r bwriad o dyfu a buddsoddi mewn busnesau. Nawr, nid wyf yn credu y byddai carchar yn annog hynny mewn gwirionedd. I'r busnesau hyn dyfu, maen nhw eisiau mwy o le. Mae angen unedau mwy o 10,000 troedfedd sgwâr a mwy arnynt. Rwyf wedi cyfarfod â busnesau lleol ac maen nhw'n awyddus i dyfu, maen nhw'n awyddus i aros, ond os byddan nhw'n gweld carchar yn dod, gan niweidio eu cyfleoedd ar gyfer twf, maen nhw wedi dweud wrthyf i y byddan nhw'n gadael Port Talbot a hyd yn oed Cymru o bosibl. A wnaiff Llywodraeth Cymru wrthod unrhyw gais gan y Weinyddiaeth Gyfiawnder am y tir hwnnw, a buddsoddi yn hytrach mewn adeiladu'r unedau hyn, a all eu galluogi i dyfu, ac ymrwymo ei hun i hynny fel y mae wedi ei wneud mewn mannau eraill yng Nghymru?
English: Well, the prison itself will create 500 local jobs and generate £11 million in revenue for the local economy. Could I reassure my colleague that, as somebody who has a prison in his constituency, and who was the ward councillor when the prison was being built in my ward at the time, there were concerns at the time, no question about it, but that those concerns were never realised? We didn't lose investment. In fact, a brand-new housing estate is being built almost up to the prison perimeter at the moment, and those houses are being sold. So, whereas people will inevitably have concerns about something new in the area, what we know not just from Bridgend, but from elsewhere in Wales, is that prisons do generate jobs and, ultimately, of course, they don't have a negative effect on the local economy or town.
Welsh: Wel, bydd y carchar ei hun yn creu 500 o swyddi lleol ac yn cynhyrchu £11 miliwn mewn refeniw i'r economi leol. A gaf i dawelu meddwl fy nghyd-Aelod, fel rhywun sydd â charchar yn ei etholaeth, ac a oedd yn gynghorydd ward pryd yr oedd y carchar yn cael ei adeiladu yn fy ward i ar y pryd, bod pryderon ar y pryd, heb os, ond na wireddwyd y pryderon hynny? Ni wnaethom ni golli buddsoddiad. Yn wir, mae ystad o dai newydd sbon yn cael ei hadeiladu bron hyd at derfyn y carchar ar hyn o bryd, ac mae'r tai hynny'n cael eu gwerthu. Felly, er ei bod yn anochel y bydd gan bobl bryderon am rywbeth newydd yn yr ardal, yr hyn yr ydym ni'n ei wybod nid yn unig o Ben-y-bont ar Ogwr, ond o fannau eraill yng Nghymru, yw bod carchardai yn creu swyddi ac, yn y pen draw, wrth gwrs, nid ydynt yn cael effaith negyddol ar yr economi leol na'r dref leol.
English: Following on from that theme, last week, in a question that I asked the Cabinet Secretary, I asked, 'Why did you let the land go forward for consideration to be used for a prison?', the Cabinet Secretary said, and I quote 'the Member's incorrect in her assertion that I had an option in terms of the land issue regarding the prison.' Could you please clarify this? Did you offer up that piece of land to the MOJ to consider? If you did not, how has it come about that a piece of Welsh Government land is being considered in the first place? If it is earmarked for potential other usage, why has it not been earmarked for that use before now, for businesses locally, as David Rees has said, and can you confirm that you would be looking at other options in relation to this particular location? I'd also like to ask you: I've had an email from a member of staff at Cardiff prison, who said that the staff are already being told that Cardiff prison is going to be closed for shopping development, and that Swansea prison is going to be closed also. Can you confirm this, or have you had any conversations with the MOJ with regard to this?
Welsh: Yn dilyn ymlaen o'r thema honno, yr wythnos diwethaf, mewn cwestiwn a ofynnais i Ysgrifennydd y Cabinet, gofynnais, 'Pam wnaethoch chi ganiatáu i'r tir gael ei ystyried ar gyfer ei ddefnyddio fel carchar?', Dywedodd Ysgrifennydd y Cabinet, a dyfynnaf 'mae'r Aelod yn anghywir yn honni bod gennyf ddewis o ran mater y tir parthed y carchar.' A wnewch chi egluro hyn os gwelwch yn dda? A wnaethoch chi gynnig y darn hwnnw o dir i'r Weinyddiaeth Gyfiawnder ei ystyried? Os na wnaethoch chi, sut y daeth hi i'r sefyllfa fod darn o dir Llywodraeth Cymru yn cael ei ystyried yn y lle cyntaf? Os yw wedi ei glustnodi ar gyfer defnydd posibl arall, pam nad yw wedi cael ei glustnodi ar gyfer y defnydd hwnnw cyn hyn, ar gyfer busnesau lleol, fel y mae David Rees wedi ei ddweud, ac a allwch chi gadarnhau y byddech chi'n ystyried dewisiadau eraill o ran y lleoliad penodol hwn? Hoffwn i ofyn i chi hefyd: rwyf wedi cael e-bost gan aelod o staff yng ngharchar Caerdydd, a ddywedodd fod y staff eisoes yn cael gwybod bod carchar Caerdydd yn mynd i gael ei gau ar gyfer datblygiad siopa, a bod y carchar Abertawe yn mynd i gael ei gau hefyd. A allwch chi gadarnhau hyn, neu a ydych chi wedi cael unrhyw sgyrsiau â'r Weinyddiaeth Gyfiawnder am hyn?
English: No, we haven't had conversations along those lines. If she's got that e-mail and she feels able to share it, I'd very much like to see it. I'm not sure whether she's against the prison, or whether she has other questions, but, from our perspective, we know the prison can generate, as I said, 500 jobs, and I speak as somebody with a prison in my constituency. It had no detrimental effect at all on the immediate area, or indeed on the town of Bridgend, or indeed on investment. We know that a prison is needed - another modern prison is needed in the south of Wales. There's no getting away from that, but, of course, it's hugely important to work with local people and businesses in order to reassure them, based on what I've seen with my own eyes in Bridgend.
Welsh: Na, nid ydym wedi cael sgyrsiau o'r math yna. Os yw'r e-bost hwnnw ganddi a'i bod yn teimlo y gall ei rannu, byddwn yn falch iawn o'i weld. Nid wyf yn siŵr a yw hi'n gwrthwynebu'r carchar, neu a oes ganddi gwestiynau eraill, ond, o'n safbwynt ni, rydym ni'n gwybod y gall y carchar gynhyrchu, fel y dywedais, 500 o swyddi, ac rwy'n siarad fel rhywun sydd â charchar yn fy etholaeth. Ni chafodd unrhyw effaith niweidiol o gwbl ar yr ardal gyfagos, nac ar dref Pen-y-bont ar Ogwr yn wir, nac yn wir ar fuddsoddiad. Rydym ni'n gwybod bod angen carchar - bod angen carchar modern arall yn y de. Does dim dianc rhag hynny, ond, wrth gwrs, mae'n hynod bwysig gweithio gyda phobl a busnesau lleol er mwyn rhoi sicrwydd iddynt, yn seiliedig ar yr hyn yr wyf i wedi ei weld â'm llygaid fy hun ym Mhen-y-bont ar Ogwr.
English: First Minister, the Ministry of Justice have indicated that they'll be holding a two-day event in Port Talbot in order to garner people's views on the new prison prior to submitting a formal planning application. While this is welcome, we need a more complete public consultation on the proposals. What discussions has your Government had with the MOJ about a more detailed public consultation, and what role will the Welsh Government play in seeking residents' views on the new prison?
Welsh: Prif Weinidog, mae'r Weinyddiaeth Gyfiawnder wedi nodi y bydd yn cynnal digwyddiad deuddydd ym Mhort Talbot er mwyn ennyn barn pobl ar y carchar newydd cyn cyflwyno cais cynllunio ffurfiol. Er bod hyn i'w groesawu, mae angen ymgynghoriad cyhoeddus mwy cyflawn ar y cynigion arnom. Pa drafodaethau mae eich Llywodraeth wedi eu cael gyda'r Weinyddiaeth Gyfiawnder am ymgynghoriad cyhoeddus manylach, a pha ran fydd Llywodraeth Cymru yn ei chwarae wrth geisio barn trigolion ar y carchar newydd?
English: Well, ultimately, the final decision on the exact location of any prison is a matter for the Ministry of Justice and not for Welsh Government. It's now, of course, a matter for the UK Government to seek planning permission. It's in the UK Government's interest to make sure that there is full consultation locally - you can't give people too much information. I remember what happened in 1995-96, when the Parc prison was built in Bridgend, people did have a lot of questions, and those questions were dealt with by way of a public consultation. And, of course, we see ourselves 20 years on - not without teething troubles, I have to say, when the prison was opened - but, 20 years on, the prison is accepted as part of the community, and has created hundreds of jobs.
Welsh: Wel, yn y pen draw, mater i'r Weinyddiaeth Gyfiawnder yw'r penderfyniad terfynol ar union leoliad unrhyw garchar, ac nid i Lywodraeth Cymru. Mae'n fater nawr, wrth gwrs, i Lywodraeth y DU wneud cais am ganiatâd cynllunio. Mae o fudd i Lywodraeth y DU sicrhau y ceir ymgynghoriad llawn yn lleol - ni allwch roi gormod o wybodaeth i bobl. Rwy'n cofio'r hyn a ddigwyddodd ym 1995-96, pan adeiladwyd carchar y Parc ym Mhen-y-bont ar Ogwr, roedd gan bobl lawer o gwestiynau, ac ymdriniwyd â'r cwestiynau hynny trwy ymgynghoriad cyhoeddus. Ac, wrth gwrs, rydym ni'n gweld ein hunain 20 mlynedd yn ddiweddarach - nid heb drafferthion cychwynnol, mae'n rhaid i mi ddweud, pan agorwyd y carchar agorwyd - ond, 20 mlynedd yn ddiweddarach, mae'r carchar yn cael ei dderbyn fel bod yn rhan o'r gymuned, ac mae wedi creu cannoedd o swyddi.
English: The core funding provided to Welsh local authorities each year is distributed according to relative need. The formula is agreed with local government through the partnership council for Wales, and it takes account of a wide range of factors.
Welsh: Caiff yr arian craidd a roddir i awdurdodau lleol Cymru bob blwyddyn ei ddosbarthu yn ôl angen cymharol. Cytunir ar y fformiwla gyda llywodraeth leol trwy gyngor partneriaeth Cymru, ac mae'n cymryd amrywiaeth eang o ffactorau i ystyriaeth.
English: Thank you, First Minister, for that answer. As you know, a large percentage of Wales's area is rural. I remain particularly concerned that the Welsh Government has not gone quite far enough in recognising rurality in its funding of local authorities over the last few years. Delivering services such as social care in a rural setting is always going to face additional costs when compared to an urban authority, and the same applies to other services provided by councils as well. Will you undertake to revisit the local government funding formula to see whether greater weighting can be given to rurality over the years ahead?
Welsh: Diolch, Prif Weinidog, am yr ateb yna. Fel y gwyddoch, mae canran fawr o arwynebedd Cymru yn wledig. Rwy'n dal yn arbennig o bryderus nad yw Llywodraeth Cymru wedi mynd yn ddigon pell o ran cydnabod y natur wledig yn ei chyllid ar gyfer awdurdodau lleol dros yr ychydig flynyddoedd diwethaf. Mae darparu gwasanaethau fel gofal cymdeithasol mewn lleoliad gwledig bob amser yn mynd i wynebu costau ychwanegol o'i gymharu ag awdurdod trefol, ac mae'r un peth yn wir am wasanaethau eraill a ddarperir gan gynghorau hefyd. A wnewch chi ymrwymo i ailystyried y fformiwla ariannu llywodraeth leol i weld a ellir neilltuo mwy o bwysoli ar gyfer natur wledig dros y blynyddoedd sydd i ddod?
English: Well, if you look at the - if I can use the word - 'rankings', for local authorities, Denbighshire's allocation is the fourth highest, Gwynedd is ninth, Carmarthenshire is tenth, Ceredigion fourteenth, Powys fifteenth, Pembrokeshire seventeenth. In comparison, Swansea is sixteenth, Flintshire nineteenth, and Cardiff is twentieth. It would seem to me that rurality is taken into account. And the reality is, of course, it's a matter for local authorities to agree amongst themselves what they wish the funding formula to look like, rather than one authority wanting to change it without the support of others.
Welsh: Wel, os edrychwch chi ar y - os caf i ddefnyddio'r gair - 'rancio', ar gyfer awdurdodau lleol, dyraniad Sir Ddinbych yw'r pedwerydd uchaf, Gwynedd yw'r nawfed, Sir Gaerfyrddin yw'r degfed, Ceredigion yw'r pedwerydd ar ddeg, Powys yw'r pymthegfed, a Sir Benfro yw'r ail ar bymtheg. Mewn cymhariaeth, Abertawe yw'r unfed ar bymtheg, Sir y Fflint yw'r pedwerydd ar bymtheg, a Caerdydd yw'r ugeinfed. Mae'n ymddangos i mi bod natur wledig yn cael ei chymryd i ystyriaeth. A'r gwir yw, wrth gwrs, ei fod yn fater i awdurdodau lleol gytuno ymhlith ei gilydd sut y maen nhw'n dymuno i'r fformiwla ariannu gael ei threfnu, yn hytrach nag un awdurdod yn dymuno ei newid heb gymorth eraill.
English: We all know, First Minister, that the only way that you can deliver any public service is through the staff. And there's evidence come out this week that the public sector pay cut and freeze over the past decade is such that, now, teachers' pay has fallen by £3 an hour, police officers' by £2 an hour, and nurses' wages have absolutely stagnated. And the result of that at the moment, in the nursing profession particularly, is that we are now seeing 51 per cent leaving that public sector service over the last four years. So, do you agree with me, First Minister, that the Tory public sector pay freeze is now risking our public service delivery?
Welsh: Rydym ni i gyd yn gwybod, Prif Weinidog, mai'r unig ffordd y gallwch chi ddarparu unrhyw wasanaeth cyhoeddus yw drwy'r staff. A chyhoeddwyd tystiolaeth yr wythnos hon bod torri a rhewi cyflogau sector cyhoeddus dros y degawd diwethaf yn golygu, erbyn hyn, bod cyflog athrawon wedi gostwng £3 yr awr, swyddogion yr heddlu £2 yr awr, ac nid yw cyflogau nyrsys wedi symud o gwbl. A chanlyniad hynny ar hyn o bryd, yn y proffesiwn nyrsio yn arbennig, yw ein bod ni bellach wedi gweld 51 y cant yn gadael y gwasanaeth sector cyhoeddus hwnnw yn ystod y pedair blynedd diwethaf. Felly, a ydych chi'n cytuno â mi, Prif Weinidog, fod cam y Torïaid o rewi cyflogau'r sector cyhoeddus yn peryglu darpariaeth ein gwasanaethau cyhoeddus erbyn hyn?
English: Absolutely, I do. The time has come to ditch the public sector pay cap. We need to make sure that public sector workers are paid properly for the job that they do. I do not accept that there is some kind of financial restraint at play here, given the fact that £1 billion was found as part of a bung for Northern Ireland. If it can be found for Northern Ireland, the money can be found for our public sector workers.
Welsh: Ydw, yn sicr. Mae'r amser wedi dod i gael gwared ar gap cyflogau'r sector cyhoeddus. Mae angen i ni wneud yn siŵr bod gweithwyr sector cyhoeddus yn cael eu talu'n briodol am y gwaith y maen nhw'n ei wneud. Nid wyf yn derbyn bod rhyw fath o gyfyngiadau ariannol ar waith yma, o ystyried y ffaith y daethpwyd o hyd i £1 biliwn yn rhan o'r cil-dwrn i Ogledd Iwerddon. Os gellir dod o hyd iddo i Ogledd Iwerddon, gellir dod o hyd i'r arian i'n gweithwyr sector cyhoeddus.
English: Well, one of the specific challenges in rural areas is dealing with older people, and older people with dementia - well, not just older people, but others who have dementia. That's a challenge that became very apparent during the recent general election, of course. And this is encapsulated in the debate that is currently ongoing on the future of the Bodlondeb care home in Aberystwyth, which serves north Ceredigion, and mid Wales to an extent. I'm sure that the First Minister would join with me in saying that the consultation started on Monday, so everyone needs to express their views as part of that consultation. But will the Government, through the Minister, have discussions with Ceredigion County Council, particularly around some of the new possibilities that the Government is providing, through extra-care beds or extra-care homes, to see whether it would be possible to fit what happens with the future of Bodlondeb into the broader pattern serving mid Wales?
Welsh: Wel, un o'r heriau penodol mewn ardaloedd gwledig yw delio â phobl mewn oed, a henoed â dementia - wel, pobl sydd ddim yn henoed hefyd, â dementia, a dweud y gwir. Mae hon yn her a ddaeth yn amlwg iawn yn ystod yr etholiad cyffredinol diweddar, wrth gwrs. Nawr, mae hyn yn cael ei grisialu yn y drafodaeth sy'n digwydd ar hyn o bryd ynglŷn â dyfodol cartref Bodlondeb yn Aberystwyth, sy'n gwasanaethu gogledd Ceredigion, a'r canolbarth i raddau. Ac mae'n siŵr y bydd y Prif Weinidog yn ymuno â mi i ddweud bod yr ymgynghoriad wedi dechrau ond ddydd Llun, a dweud y gwir, felly mae'n rhaid i bawb leisio eu barn nawr fel rhan o'r ymgynghoriad yna. Ond a fydd y Llywodraeth hefyd, drwy'r Gweinidog efallai, yn trafod â Chyngor Sir Ceredigion, yn enwedig rai o'r posibiliadau newydd sydd gan y Llywodraeth ei hunan, megis gwelyau 'extra care', neu gartrefi 'extra care', i weld a oes posibiliad i ffitio beth sy'n digwydd yn nyfodol Bodlondeb yn rhan o'r patrwm ehangach sy'n gwasanaethu canolbarth Cymru?
English: Well, of course, this is a matter for Ceredigion. I did allude to Bodlondeb last week in the Chamber here. But, of course, the Government is perfectly happy to collaborate with local authorities, to see what other methods of delivering a service may be available in their areas. And, of course, that is true of Ceredigion, and true of every other authority.
Welsh: Wel, wrth gwrs, mater i Geredigion yw hwn. Fe wnes i sôn am Bodlondeb yr wythnos diwethaf yn y Siambr hon. Ond, wrth gwrs, fel Llywodraeth, rydym ni'n hollol hapus i weithio gydag awdurdodau lleol, i weld pa fath o ffyrdd eraill sydd ar gael i weithredu gwasanaethau yn eu hardaloedd nhw. Ac mae hynny, wrth gwrs, yn iawn am Geredigion, ac yn iawn am bob awdurdod arall.
English: The First Minister will be aware that, yesterday, I published an economic development plan for rural Wales. [Assembly Members: 'Hear, hear.'] Thank you very much. What assurances can the First Minister give me that the recommendations endorsed by a group of experts from rural Wales will be considered in the context of the new economic strategy for Wales?
Welsh: Bydd y Prif Weinidog yn ymwybodol fy mod wedi cyhoeddi, ddoe, cynllun datblygu economaidd ar gyfer Cymru wledig. [Aelodau'r Cynulliad: 'Clywch, clywch.'] Diolch yn fawr iawn. Pa sicrwydd all y Prif Weinidog ei roi i mi y bydd yr argymhellion a gymeradwywyd gan grŵp o arbenigwyr o gefn gwlad Cymru yn cael eu hystyried yng nghyd-destun y strategaeth economaidd newydd i Gymru?
English: Could I thank my friend, Eluned Morgan, for the work that she has done, and the deep interest she takes in rural communities across Wales? We know that rural Wales will have specific challenges particularly with regard to Brexit. We welcome, as a Government, the publication of the report, and it will form part of the strategy that we have to deliver further for rural Wales in the next few years, post Brexit.
Welsh: A gaf i ddiolch i fy ffrind, Eluned Morgan, am y gwaith y mae hi wedi ei wneud, a'r diddordeb mawr y mae hi'n ei gymryd mewn cymunedau gwledig ledled Cymru? Rydym ni'n gwybod y bydd Cymru wledig yn wynebu heriau yn enwedig o ran Brexit. Rydym ni'n croesawu, fel Llywodraeth, cyhoeddi'r adroddiad, a bydd yn ffurfio rhan o'r strategaeth sydd gennym i gyflawni ymhellach ar ran Cymru wledig yn ystod y blynyddoedd nesaf, ar ôl Brexit.
English: Diolch, Llywydd. First Minister, the Governments in England and Scotland have announced that they will act to provide free access to abortion services for women from the north of Ireland. Will Wales follow suit?
Welsh: Diolch, Llywydd. Prif Weinidog, mae'r Llywodraethau yn Lloegr a'r Alban wedi cyhoeddi y byddan nhw'n gweithredu i ddarparu mynediad am ddim at wasanaethau erthylu i fenywod o ogledd Iwerddon. A fydd Cymru'n dilyn yr esiampl honno?